दशहरा, दिवाली और छठ पूजा का आनंद बिगाड़ने के लिए बेगूसराय के चार व्यापारियों ने 40 दिन में 4000 किलो नकली देसी घी बेच 16 लाख रुपए बटोर लिए। 1 अक्टूबर से रोज चार कारोबारियों ने नवगछिया में शनिवार तक डालडा में एसेंस डालकर असली शुद्ध घी के नाम पर 4000 किलो खपाए। इसका खुलासा शनिवार को तब हुआ, जब असली देसी घी बनाने वाले एक व्यापारी को नकली घी बेचने की कोशिश की। व्यापारी ने नकलचियों को पकड़ा, तो साफ हो गया कि महज 93 रुपए में एक किलो तैयार नकली घी असली घी 400 रुपए किलो में बेची गई।